Arquidiocese católica latina de Przemyśl

A **arquidiocese de Przemyśl** é unha sé metropolitana da Igrexa Católica de rito latino. No ano 2004 contaba con 763.352 bautizados sobre un total de 780.000 habitantes. O arcebispo actual é, dende 1993, Józef Michalik.
## Territorio 
A arquidiocese comprende a parte suroriental do Voivodato de Subcarpacia. A sé arquiepiscopal é a cidade de Przemyśl, onde se atopa a catedral dedicada á Asunción da Virxe María e a San Xoán Bautista.

O territorio está subdividido en 41 decanatos e en 383 parroquias.
## Historia 
A diocese de Przemyśl foi erixida en abril de 1340. O 13 de febreiro de 1375 o papa Gregorio XI coa bula *Debitum pastoralis* elevou a sé de Halyč ao rango de metrópole, e lle asignou Przemyśl como diocese sufragánea. A comezos do século XV a sé de Halyč foi trasladada a Lviv, mantendo Przemyśl como sufragánea.

En 1772 o territorio da diocese pasou a formar parte do Imperio Austríaco e sufriu a política de inxerencia nos asuntos relixiosos coñecida co nome de xosefinismo, que levou á clausura de 31 mosteiros e dos seminarios diocesanos (o seminario foi reaberto en 1819).

Durante a segunda guerra mundial a diocese e os seus habitantes sufriron primeiro a ocupación soviética (1939-1941) e despois a alemá (1941-1944). Neste período foron arrestados 90 sacerdotes. Co fin da guerra, logo da revisión da fronteira entre a Unión Soviética e Polonia, a diocese perdeu arredor da terceira parte do seu territorio, e os polacos que alí residían foron trasladados á parte occidental. Despois de 1945 foron pechados todos os mosteiros e confiscados moitos dos edificios das institucións e parroquias católicas, así como as propiedades da diocese.

En marzo de 1992, coa reorganización das dioceses polacas polo papa Xoán Paulo II coa bula *Totus tuus Poloniae populus*, cedeu parte do seu territorio para erixir a diocese de Rzeszów e ao mesmo tempo foi elevada ao rango de arquidiocese metropolitana.

## Episcopoloxio 
### Bispos de Przemyśl 
* Mikołaj Rusin (18 de xaneiro de 1353 - 1375, finado)
* Eryk z Winsen (13 de abril de 1377 - 8 de setembro de 1391, finado)
* Maciej Janina (28 de outubro de 1392 - 17 de xuño de 1419, finado)
* Janusz z Lubienia (21 de agosto de 1420 - 20 de marzo de 1435, finado)
* Piotr z Chrząstowa (9 de marzo de 1436 - 19 de xaneiro de 1452, finado)
* Mikołaj z Błażejowa (11 de agosto de 1452 - 21 de decembro de 1474, finado)
* Andrzej Oporowski (5 de outubro de 1476 - 12 de outubro de 1481, nomeado bispo de Włocławek)
* Piotr z Bnina Moszyński (10 de decembro de 1481 – 20 de outubro de 1483, nomeado bispo de Włocławek)
* Jan Kaźmierski (10 de maio de 1484 – 18 de novembro de 1484, finado)
* Jan z Targowiska (26 de maio de 1486 – 1 de xuño de 1492, finado)
* Mikołaj Krajowski (29 de abril de 1493 - 13 de abril de 1498, finado)
* Maciej Drzewiecki (21 de outubro de 1504 - 4 de novembro de 1513, nomeado bispo de Włocławek)
* Piotr Tomicki (29 de maio de 1514 - 22 de xuño de 1520, nomeado bispo de Poznań)
* Rafał Leszczyński (5 de xaneiro de 1521 - 8 de xuño de 1523, nomeado bispo de Płock)
* Andrzej Krzycki (8 de xuño de 1523 - 29 de abril de 1527, nomeado bispo de Płock)
* Jan Karnkowski (29 de abril de 1527 - 4 de agosto de 1531, nomeado bispo de Włocławek)
* Beato Jan Chojeński (4 de agosto de 1531 - 27 de outubro de 1535, nomeado bispo de Płock)
* Piotr Gamrat (27 de outubro de 1535 - 17 de agosto de 1537, nomeado bispo de Płock)
* Stanisław Tarło (17 de agosto de 1537 - 14 de decembro de 1544, finado)
* Jan Dzieduski (8 de xuño de 1545 - 28 de xullo de 1559, finado)
* Filip Padniewski (26 de xaneiro de 1560 - 17 de xullo de 1560, nomeado bispo de Cracovia)
* Walenty Herburt (4 de setembro de 1560 - 7 de xullo de 1572, finado)
* Łukasz Kościelecki (5 de decembro de 1575 - 4 de marzo de 1577, nomeado bispo de Poznań)
* Wojciech Staroźrebski Sobiejuski (11 de decembro de 1577 - 1 de xaneiro de 1580, finado)
* Jan Borukowski (23 de marzo de 1583 - 15 de abril de 1584, finado)
* Wojciech Baranowski (11 de febreiro de 1585 - 30 de xaneiro de 1591, nomeado bispo de Płock)
* Wawrzyniec Goślicki (10 de maio de 1591 - 19 de marzo de 1601, nomeado bispo de Poznań)
* Maciej Pstrokoński (19 de marzo de 1601 - 5 de novembro de 1608, nomeado bispo de Włocławek)
* Stanisław Sieciński (3 de agosto de 1609 - 16 de outubro de 1619, finado)
* Jan Wężyk (17 de febreiro de 1620 - 13 de maio de 1624, nomeado bispo de Poznań)
* Achacy Grochowski (26 de agosto de 1624 - 6 de outubro de 1627, nomeado bispo de Łuck)
* Adam Nowodworski (29 de novembro de 1627 - 7 de abril de 1631, nomeado bispo de Poznań)
* Henryk Firlej (28 de xullo de 1631 - 9 de xullo de 1635, nomeado bispo de Poznań)
* Andrzej Szołdrski (13 de agosto de 1635 - 21 de xullo de 1636, nomeado bispo de Poznań)
* Piotr Gembicki (22 de setembro de 1636 - 10 de novembro de 1642, nomeado bispo de Cracovia)
* Aleksander Trzebiński (1 de decembro de 1642 - 25 de xullo de 1644, finado)
* Paweł Piasecki (28 de novembro de 1644 - 1 de agosto de 1649, finado)
* Jan Zamoyski (6 de decembro de 1649 - 19 de outubro de 1654, nomeado bispo de Łuck)
* Andrzej Trzebicki (12 de decembro de 1654 - 2 de marzo de 1658, nomeado bispo de Cracovia)
* Stanisław Sarnowski (17 de xuño de 1658 - 24 de maio de 1677, nomeado bispo de Włocławek)
* Jan Stanisław Zbąski (11 de outubro de 1677 - 6 de decembro de 1688, nomeado bispo de Warmia)
* Jerzy Albrecht Denhoff (19 de outubro de 1689 - 9 de maio de 1701, nomeado bispo de Cracovia)
* Jan Kazimierz de Alten Bokum (18 de xullo de 1701 - 30 de xullo de 1719, nomeado bispo de Chelmno)
* Krzysztof Andrzej Jan Szembek (15 de marzo de 1719 - 11 de setembro de 1724, nomeado bispo de Warmia)
* Alexander Antoni Pleszowice Fredro (27 de setembro de 1724 - 26 de abril de 1734, finado)
* Valentinus Alexander Czapski (11 de febreiro de 1737 - 20 de decembro de 1741, nomeado bispo de Włocławek)
* Wacław Hieronim Sierakowski (25 de maio de 1742 - 21 de xullo de 1760, nomeado arcebispo de Lviv)
* Michael Wodzicki (22 de setembro de 1760 - 1 de xaneiro de 1764, finado)
* Walenty Franciszek Wężyk (22 de abril de 1765 - 25 de outubro de 1766, finado)
* Andrzej Mikołaj Stanisław Kostka Młodziejewski (1 de decembro de 1766 - 16 de maio de 1768, nomeado bispo de Poznań)
* Józef Tadeusz Kierski (16 de maio de 1768 - 16 de xaneiro de 1783, finado)
* Antoni Wacław Betański (16 de xaneiro de 1783 - 22 de xaneiro de 1786, finado)
* Antoni de Gołaszewski (24 de xullo de 1786 - 25 de abril de 1825, finado)
* Jan Antoni de Potoczki (19 de decembro de 1825 - 16 de maio de 1832, finado)
* Michał de Korczyńscki (23 de xuño de 1834 - 8 de outubro de 1839, finado)
* Franciszek Ksawery Zachariasiewicz (13 de xullo de 1840 - 12 de xuño de 1845, finado)
* Franciszek Ksawery Wierzchlejski (27 de xullo de 1846 - 23 de marzo de 1860, nomeado arcebispo de Lviv)
* Adam Jasiński (23 de marzo de 1860 - 3 de marzo de 1862, finado)
* Antonio Manastyrski (28 de setembro de 1863 - 17 de decembro de 1869, finado)
* Mattia Hirschler (27 de xuño de 1870 - 27 de maio de 1881, finado)
* Łukasz Solecki (27 de marzo de 1882 - 2 de marzo de 1900, finado)
* San Józef Sebastian Pelczar (17 de decembro de 1900 - 28 de marzo de 1924, finado)
* Anatol Wincenty Nowak (30 de setembro de 1924 - 5 de abril de 1933, finado)
* Franciszek Barda (25 de novembro de 1933 - 13 de novembro de 1964, finado)
* Ignacy Tokarczuk (3 de decembro de 1965 - 25 de marzo de 1992)

### Arcebispos de Przemyśl 
En 1992 a sé foi elevada a arquidiocese. Dende entón, os arcebispos de Przemyśl teñen sido os seguintes:
* Ignacy Tokarczuk (25 de marzo de 1992 - 17 de abril de 1993, retirado)
* Józef Michalik (17 de abril de 1993 - 30 de abril de 2016, retirado)
* Adam Szal (30 de abril de 2016 - actualidade)

## Véxase tamén 
### Ligazóns externas 
* Web oficial 
* Bula *Totus Tuus Poloniae populus*, AAS 84 (1992), p.&nbsp;1099 
* Przemyśl (Archdiocese), en Catholic-Hierarchy.org